open-index/open-wikipedia-markdown huggingface dataset:
Galyah Mikel

**Galyah Ngerchesiuch Mikel** (født 9. juni 2006) er en palauisk svømmer.

Hun representerte Palau under VM i svømmesport 2023 i Fukuoka, Japan, der hun ble utslått i forsøksheatet på 50 meter butterfly med en 62. plass på tiden 38,22. I samme VM ble hun også utslått i forsøksheatet på 200 meter fristil med en 64. plass på tiden 2.43,01.   

## Referanser


## Eksterne lenker
*
Svømming under VM i svømmesport 2023 – 4 x 100 meter medley stafett kvinner

**4 x 100 meter medley stafett kvinner** er en svømmeøvelse ble arrangert under VM i svømming 2023 i Fukuoka i Japan 30. juli 2023.

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheatene startet klokken 11:14. 

### Finale
Finalen startet klokken 21:37.

## Referanser
Kuivajoki

**Kuivajoki** er ei elv i Enare kommune i Lappland i Finland. Den er ei tilløpselv til innsjøen Sammuttijärvi, og er en del av Neidenvassdraget. Elva har utspring på østsiden av høydedraget Ruoptuvaara og renner først mot øst til innsjøen Kuivajärvi, og deretter sørover til munningen i Sammuttijärvi. Vassdraget har en lengde på 9,1 kilometer, hvorav strekningen fra Kuivajärvi til Sammuttijärvi er 3,4 kilometer.

## Referanser
Vastedda

**Vastedda** er det tradisjonelle sicilianske brødet som brukes til å tilberede pani câ meusa, en sandwich av kalvemilt. Det inkluderer ofte også pålegg av caciocavallo og ricottaost. Det er mest vanlig i byen Palermo.

## Referanser
Ørnens skygge

***Ørnens skygge*** (originaltittel: *Se ying diu sau*) er en hongkongkinesisk actionkomedie og kampsportfilm fra 1978 regissert av Yuen Woo-ping. Filmen er lagt til Kina på 1800-tallet og handler om Chien Fu, en ung foreldreløs tenåringsgutt som jevnlig blir trakassert på kung fu-skolen han går. En dag støter han tilfeldigvis på en gammel tigger som tar ham under sine vinger og lærer ham en utdøende kampteknikk kalt Snake Kung Fu. Tilhengere av Eagle Claw-teknikken ønsker imidlertid å utrydde alle som praktiserer denne teknikken, noe som leder til en rekke konfrontasjoner der Chien må praktisere sin nyervervede kampteknikk. Hovedrollene spilles av Jackie Chan, Yuen Siu-tien og Hwang Jang-lee. Som de fleste andre filmer med Jackie Chan inneholder også denne betydelig mengder med orientalsk kampkunst og akrobatikk. Filmens originalspråk er kinesisk, men den ble lansert internasjonalt med engelsk tale under tittelen *Snake in the Eagle's Shadow.*

*Ørnens skygge* ble en moderat suksess i Hongkong. Den ble også populær i andre østasiatiske land, spesielt i Sør-Korea hvor den ble den nest mest innbringende filmen i 1979 (bak *[[Drunken Master]]*, også den med Jackie Chan). Filmens originalspråk er kinesisk, men den ble lansert internasjonalt med engelsk dubbet tale.

Den har (per juli 2023) en snittkarakter på 7,3 (av 10) på filmnettstedet IMDb (basert på ca 12 500 stemmer).

*Ørnens skygge* regnes for å være en av de tidlige filmene innen kung-fu-komedie-sjangeren. Allerede samme år lanserte Yuen Woo-ping den enda mer suksessfulle ''Drunken Master'' (med samme hovedrolleinnehavere). 

Den ble ikke satt opp på kino i Norge, men ble lansert på leievideo i midten av 1980-årene av HVC video. 

## Rollebesetning

* Jackie Chan – Chien Fu (som Cheng Lung)
* Yuen Siu-tien – Pai Chang-tien (som Simon Yuen)
* Hwang Jang-lee – Sheng Kuan
* Dean Shek – lærer Li
* Fung Hak-on – Mester Chao Chi-chih
* Tino Wong – Ah-Wu
* Peter Chan – lærer Lian
* Hsu Hsia – Su Chen
* Charlie Chan – Mester Hung
* Roy Horan – misjonær/russer
* Fung Ging-man – lærer Chui
* Chiang Kam – Ah Kwai
* Chen Yao-lin – Master Hung
* Lung Chen-tien – mester i tre provinser
* Chan Lung – vikarinstruktør
* Gam Yam – Chang
* Yuen Yat-choh
* Chiu Chi-ling

## Referanser


## Eksterne lenker
*
Lars Os

**Lars Os** (født 1987) er en norsk journalist, programleder og fotograf ansatt i NRK. Han har primært befattet seg med utenriksstoff og har blant annet vært NRKs korrespondent Washington D.C.

Os er født i Os kommune i Innlandet.

Os har vært tilknyttet NRK siden 2016 som videofotograf og var NRKs USA-korrespondent  i Washington D.C. fra 2021 til 2023. Før det hadde han jobbet frilans som fotograf og videojournalist med den amerikanske hovedstaden som base, siden 2017. Sommeren 2023 og 2024 var han programleder i *[[Reiseradioen]]* sammen med forfatter Ingunn Thon. I 2024 begynte han ved NRKs nyåpnede Røroskontor.

I 2023 tok han over driften av familiegården på Os.

Som østerdøling ble han tildelt Dialektprisen 2021.
## Referanser
Haakon Øverland

**Haakon Øverland** (1893&ndash;1944) var en norsk journalist og redaktør. Han var redaktør i *[[Aftenposten]]* fra 1930 til han ble tvunget ut av stillingen av okkupasjonsmyndighetene i 1942.

Haakon Øverland var sønn av historikeren O.A. Øverland (1855&ndash;1911) og Charlotte Louise (1864&ndash;1900, født Weltzin). Han tok examen artium i 1911 og studerte deretter filologi. Øverland ble ansatt i Aftenposten i 1911, og etter avsluttede studier ble han i 1918 avisens korrespondent i København. Fra 1919 til 1921 var han korrespondent i London, der han ved siden av *Aftenposten* også representerte *[[Berlingske Tidende]]*, *[[Svenska Dagbladet]]* og *[[Hufvudstadsbladet]]*.

I 1921 fikk Øverland tittel redaksjonssekretær og ble leder for *Aftenposten*s utenriksavdeling, og i 1930 ble han ansvarshavende redaktør. Øverland ble med det én av tre redaktører i *Aftenposten*, før han fra 1936 også overtok nyhetsavdelingen, og dermed ble redaktør både for innenriks- og utenrikssaker.

Under den tyske okkupasjonen fortsatte *Aftenposten* å komme ut, men etter en «nyordning» i september 1941 ble avisens ledelse skiftet ut med mer NS-vennlige folk. Øverland ble tvunget til å fortsette i redaktørstillingen. Dette var på tross av at han ikke lenger hadde noen innflytelse over avisens redaksjonelle linje, men det å ha et kjent navn som redaktør på papiret var ment å garantere for produktet overfor leserne. Ordningen varte frem til Øverland ble arrestert av det tyske sikkerhetspolitiet 11. april 1942. Han ble raskt løslatt, men ble så forvist til gården sin Os i Østerdalen, der han døde i 1944.

## Referanser
Raffi

**Raffi Cavoukian** (født 1948 i Egypt), best kjent under mononymet **Raffi**, er en kanadisk sanger. Han er kjent for sine barnesanger. Cavoukian har armenisk opphav.

Raffi har gitt ut en lang rekke produksjoner, og har vært omtalt som «den mest populære barnesanger i den engelsktalende verden»,. Han har blant annet laget en versjon av den skotske barnesangen som på norsk har tittelen *[[Åkken Bom]]*. 

## Referanser


## Eksterne lenker
* 
* 
*
Sierra Leone under VM i svømmesport 2023

**[[Sierra Leone]]** deltok under **[[VM i svømmesport 2023]]** i Fukuoka i Japan fra 14. juli til 30. juli 2023.

## Svømming
Sierra Leone hadde meldt på 4 svømmere.

;Menn

;Kvinner

## Referanser
Mexicos herrelandslag i håndball

**Mexicos herrelandslag i håndball** er det mannlige landslaget i håndball for Mexico. Det representerer landet i internasjonale håndballturneringer, og reguleres av Federación Mexicana de Handball. 

## Resultater i internasjonale turneringer
*Resultatene som er vist under er kun turneringer der Mexico har deltatt. Turneringer de ikke har tatt del i er ikke ført opp.*
### Panamerikanske mesterskap

*  1980: 6.-plass
*  1981: 5.-plass
*  1983: 5.-plass
*  1985: 4.-plass
*  1989: 5.-plass

*  1994: 5.-plass
*  1996: 6.-plass
*  1998: 7.-plass
*  2000: 7.-plass
*  2002: 7.-plass

*  2004: 8.-plass
*  2006: 7.-plass
*  2012: 9.-plass
*  2014: 7.-plass
*  2016: 7.-plass

### Nor.Ca.-mesterskapet
*  2014: 4.-plass
*  2018: 4.-plass
*  2022: 4.-plass

### Sentralamerikanske og karibiske leker

*  1993: .-plass
*  2002: .-plass
*  2006: .-plass

*  2010: .-plass
*  2014: 4.-plass

*  2018: .-plass
*  2023: .-plass

## Eksterne lenker
*Profil hos IHF
Øyvind Trongmo

**Øyvind Trongmo** (født 3. august 1953 i Korgen i Nordland), er en norsk tidligere friidrettsutøver og langdistanseløper. Han har medaljer fra NM som senior og EM og VM som veteranløper. Han har representert Korgen IL og Heimdal IF i konkurranser.

Trongmos største utmerkelser er en seier i Oslo Maraton i 1988, og tre gull i veteran-EM i Ancona i 2009.

## Meritter i utvalg

#### Vinner av konkurranser på nasjonalt nivå

#### Utmerkelser:
* Vesterfjellsmedaljen (2010) for resultater i EM i Ancona i 2009.

## Personlige og nasjonale rekorder
* Gjeldende norsk rekord i klasse M55-59 på 3000 m; 09.43.89, satt i Clermont-Ferrand i Frankrike 20. mars 2008.
* Personlig rekord på maraton; 2:20:43.

## Referanser
Trones skole (Sandnes)

**Trones skole** er en barneskole i Sandnes kommune.

Skolen har rundt 500 elever der 25 av dem går til en forsterket avdeling. Skolen har ca. 110 ansatte som igjen har forskjellig kompetanse. Skolen ligger nær sentrum og er blant de eldste skolene i kommunen. Skolen har to SFO-avdelinger; en i ordinær opplæring og en i forsterket avdeling.

## Referanser


## Eksterne lenker
*
Scenen lokker

***Scenen lokker*** (orig. *A Pillar of Flame*) er en amerikansk stum-kortfilm fra 1915, regissert av Van Dyke Brooke.

## Skuespillere
*F.A. Turner: Charles Danby,
*Norma Talmadge: Madeline Danby, hans hustru
*Harry T. Morey: Julius Gerhardt, sanglærer
*Adele DeGarde: Beatrice, Danbys datter

## Referanser


## Eksterne lenker
*
Magnus Warming

**Magnus Warming** (født 2000) er en dansk fotballspiller som spiller for .

## Referanser


## Eksterne lenker
*
Van Dyke Brooke

**Van Dyke Brooke** (1859–1921) var en amerikansk skuespiller, regissør og filmprodusent som var virksom tidlig på 1900-tallet. Han spilte blant annet i filmen *[[A Midnight Bell]]* fra 1921.

## Som regissør
* 1908: ''The Reprieve: An Episode in the Life of Abraham Lincoln''
* 1914: ''A Helpful Sisterhood''
* 1915: ''Vakre øines makt''
* 1915: ''Scenen lokker''
* 1916: ''Lights of New York''
* 1917: ''Dollarprinsessen paa Waisenhus''
* 1917: ''It Happened to Adele''

## Som skuespiller
* 1910: ''The Modern Prodigal''
* 1913: ''Jerry’s Mother-In-Law''
* 1920: *[[The Fortune Hunter (film fra 1920)|The Fortune Hunter]]*
* 1920: *[[What Women Want (film fra 1920)|What Women Want]]*
* 1920: ''The Sea Rider''
* 1921: ''A Midnight Bell''
* 1921: ''Straight Is the Way''

## Referanser


## Eksterne lenker
*
Feiebrett

Et **feiebrett** er rengjøringsutstyr for å sope sammen rusk og støv. De brukes ofte sammen med en kost, derav uttrykket "kost og feiebrett". Feiebrettet ligner på en spade, og en spade kan i noen tilfeller brukes som en improvisert feiebrett, da fortrinnsvis en flat spade.

Feiebrett med kort håndtak krever at man bøyer seg ned for å børste opp fra gulvet. men det finnes også feiebrett med langt skaft slik at man kan børste opp fra gulvet mens man står.

## Historie
I 1858 ble den første patenten på feiebrettet gitt til T. E. McNeill.


File:Broom_and_dustpan.jpg|Feiebrett med langt skaft


## Referanser
Jan-Erik Sunde

**Jan-Erik Sunde** er en norsk idrettsutøver i håndbak fra Jølster. Han har ett VM-gull, flere EM-medaljer og en rekke NM-medaljer. Han vant Norgescup-beltet i håndbak tre år på rad i 70-kilosklassen i 2020, 2021 og 2022. I tillegg til håndbakbryting har han løpt ultraløp og maraton. Jan-Erik Sunde er håndbakdommer for Norges Bryteforbund . Han var med på å stifte Jølster Handbakklubb i 1991.

## Meritter:
**VM:**
**EM:**

**NM:**

**Norgescup-belte**: Vinner av Norgescupen 3 år på rad i 2020, 2021 og 2022. Vant derfor Norgescup-beltet i håndbak til odel og eie.

## Referanser
Lappmark

**Lappmark** er en geografisk benevnelse som oppstod i middelalderen. Den ble brukt om deler av de nordlige delene Skandinavia og Finland, særlig de områder som i historisk tid ble bebodd av samer. Området tilsvarer hovedsakelig det som i dag kalles svensk Lappland og finsk Lappland. Også deler av Finnmark fylke i det nordøstlige Norge, har inngått i Lappmarken.

Handelen i lappmarkene ble i mange år styrt av birkarler.

**Lappmarkeder:**

* Lycksele lappmark (Område rundt Umeälven)
* Åsele lappmark (Område rundt Ångermanälven)
* Torne lappmark (Område rundt Torneälven)
* Pite lappmark (Område rundt Piteälven)
* Lule lappmark (Område rundt Luleälven)
* Kemi lappmark (Område rundt Kemi älv) Utskilt fra Torne i 1633

## Referanser
Agnes Ayres

**Agnes Ayres** (født **Henkel**; 1898–1940) var en amerikansk stumfilm-skuespiller.

Hun begynte sin karriere i kortfilmer i 1915 og hadde sin storhetstid i begynnelsen av 1920-årene. Hun huskes best for rollen som Rudolph Valentinos kjæreste i *[[Sheiken]]* og *[[Sheikens sønn]]*.

Efter lydfilmens inntog sluttet hun å medvirke i filmer.

## Filmografi (utvalg)
* 1915: *[[Chaplin som skuespiller]] (His New Job)*
* 1916: *[[The Girl Problem]]*
* 1916: *[[The Dazzling Miss Davison]]*
* 1917: *[[Motherhood]]*
* 1917: *[[Richard the Brazen]]*
* 1919: *[[Sacred Silence]]*
* 1920: *[[Er alle mænd like?]]*
* 1920: *[[Go and Get It]]*
* 1920: *[[Held by the Enemy]]*
* 1920: *[[A Modern Salome]]*
* 1921: *[[Sheiken]] (The Sheik)*
* 1921: *[[Anatols affærer]] (The Affairs of Anatol)*
* 1922: *[[A Daughter of Luxury]]*
* 1922: *[[Bought and Paid For (1922)|Bought and Paid For]]*
* 1922: *[[Solgt seg for penger]]*
* 1924: *[[The Story Without a Name]]*
* 1924: *[[Detained]]*
* 1924: *[[Worldly Goods]]*
* 1925: *[[The Awful Truth (film)|The Awful Truth]]*
* 1926: *[[Sjeikens sønn]] (The Son of the Sheik)*

## Referanser


## Eksterne lenker
*
Marjorie Rambeau

**Marjorie Rambeau**, født 15. juli 1889 i San Francisco, California, død 6. juli 1970 i Palm Springs, California, var en amerikansk skuespiller. Hun medvirket på 1910-talet og 1920-tallet i en rekke Broadwayoppsetninger og  filmdebuterte i 1917. Hun ble nominert til en Oscar for beste kvinnelige birolle i filmen *Primrose Path* fra 1940.

Hun har en stjerne på Hollywood Walk of Fame ved adressen 6336 Hollywood Blvd.

## Filmografi (utvalg)
* 1917 – *[[The Mirror (1917)|The Mirror]]*
* 1917 – *[[The Debt (1917)|The Debt]]*
* 1917 – *[[Mary Moreland]]*
* 1917 – *[[The Greater Woman]]*
* 1920 – *[[The Fortune Teller (film, 1920)|The Fortune Teller]]*
* 1930 – *[[To kvinners datter]]*
* 1932 – *[[En mann og hans kvinne]]*

## Referanser


## Eksterne lenker
*
The 36th Chamber of Shaolin

***The 36th Chamber of Shaolin*** (originaltittel: *Shao Lin san shi liu fang*) er en hongkongkinesisk action- og kampsportfilm fra 1978 regissert av Lau Kar-leung. Handlingen er lagt til Kina på 1700-tallet og handler om Liu Yude, en ung student som via sin aktivistiske lærer tilslutter seg et lokalt opprør mot de mandsjuerske herskerne. Opprøret blir brutalt slått ned av en general som stenger skolen, dreper hans studentvenner og flere familiemedlemmer. Liu unnslipper blodbadet og søker tilflukt i Shaolintempelet. Her bytter han navn til San Te og gjennomgår et rigid treningsprogram i templets 35 kammer, der hvert kammer har sin spesialitet. San Te viser seg å ha et unikt talent og etter noen år skrider han frem som mester i kung fu. Han forlater deretter tempelet og gjennomfører sin hevn ved å bekjempe den forhatte generalen. Til slutt returnerer han til Shaolintempelet hvor han etablerer det 36 kammer hvis formål er å lære lokalbefolkningen grunnleggende kung fu slik at de kan forsvare seg mot undertrykkerne. Hovedrollen spilles av Gordon Liu, mens sentrale biroller spilles av Lo Lieh, Wong Yue, Yu Yang, Norman Chu og Wu Hang-Sheng.

*The 36th Chamber of Shaolin* ble meget godt mottatt av filmkritikerne og regnes av mange for å være blant de beste innenfor sin sjanger. Den har (per 2023) en snittkarakter på 7,6 (av 10) på filmnettsiden IMDb (basert på ca  stemmer). Filmens originalspråk er kinesisk, men den ble lansert internasjonalt med engelsk dubbet tale. 

Den regnes som den første i en løs trilogi  som inkluderer *[[Return to the 36th Chamber]]* (1980) og *[[Disciples of the 36th Chamber]]* (1985).

## Rollebesetning (utvalg)

* Gordon Liu – Liu Yude / San Te
* Lo Lieh – General Tien Ta
* Wong Yue – Rice Miller Six
* Yu Yang – Hung Hsi-Kuan
* Norman Chu – Lu Ah-Tsai (som Hsu Shao-Chiang)
* Wu Hang-Sheng – Tung Chien-Ching
* Lee Hoi-sang – sjefen ved klosteret
* Lau Kar-wing – General Yin (som Chia-Yung Liu)

## Referanser


## Eksterne lenker
*
Class of 1999

***Class of 1999*** er en amerikansk film fra 1990 regissert av Mark L. Lester.

## Skuespillere
* Bradley Gregg som Cody Culp
* Traci Lind som Christie Langford
* John P. Ryan som Mr. Hardin
* Pam Grier som Miss Connors
* Patrick Kilpatrick som Mr. Bryles
* Stacy Keach som Dr. Robert "Bob" Forrest
* Malcolm McDowell som Dr. Miles Langford
* Joshua John Miller som Angel Culp

## Referanser


## Eksterne lenker
*
Skogs- og samemuséet i Lycksele

**Skogs- og samemuséet i Lycksele** er et kulturhistorisk museum i Lycksele, med ansvaret for skogbrukshistorie og umesamisk historie. Museumsbygningen ble oppført i 1981 efter tegninger av Inger Tobé ved Västerbottenskommunernas arkitekt- och byggnadskontor.

## Referanser

## Eksterne lenker
*
Club Fed

***Club Fed*** er en amerikansk film fra 1990, regissert av Nat Christian.

## Handling
En gangster blir myrdet av sin tidligere kone, som deretter bruker resten av filmen på å prøve å drepe kjæresten Angelica (spilt av Judy Landers). Etter å ha blitt narret til å signere papirer, som legger alt gangsteren eier i hennes navn, blir Angelica arrestert og sendt til Club Fed - som er mer som et luksuriøst feriested enn et fengsel. FBI-sjef Vince Hooligan (spilt av Joseph Campanella) er fast bestemt på å få Club Fed stengt, så han tildeler agent Howard Polk (spilt av Lance Kinsey) for å posere som en innsatt og etterforske fengselet etter tegn på korrupsjon.

Hooligan konspirerer også med Warden Boyle (spilt av Burt Young) for å anklage Angelica for underslag av økonomiske midler ved fengselet. I mellomtiden bruker Club Fed-ansatte Jezebel og Brawn teknikker som aversjonsterapi for å rehabilitere de innsatte, og gjøre dem til etiske forretningsfolk. Howard forelsker seg i Angelica, og forsøker å få henne frikjent for alle anklagene mot henne. I løpet av denne prosessen avslører han Hooligans opplegg, og de klarer å redde Club Fed. Howard og Angelica ender senere opp med å gifte seg med hverandre. Howard blir utnevnt til ny sjef for FBI og Angelica blir utnevnt til den nye sjefen for Club Fed.

## Skuespillere
* Burt Young
* Allen Garfield
* Judy Landers
* Lance Kinsey
* Sherman Hemsley
* Karen Black
* Joseph Campanella
* Mary Woronov
* Lyle Alzado

## Referanser


## Eksterne lenker
*
Runebomma til Graan

**Runebomma til Graan** er en samisk runebomme fra Lycksele i Västerbottens län i Sverige. Den er den eldste kjente runebommen fra Lycksele; den ble registrert 4. desember 1688, og er sannsynligvis eldre. Den er en av åtte bevarte runebommer fra Lycksele. To av dem ble registrert i henholdsvis 1723 og 1725, fem trommer mangler datering, mens den åttende er kategorisert som falsk.

Tromma stammer fra umesamisk område, og de to siste eierne — den evangelisk-lutherske presten Olaus Stephani Graan (d. 1690) og sønnen Christoffer Graan (f. 1662), snakket umesamisk. Den er ei rammetromme / spontromme (*Gievrie*) av sørsamisk type, med symboler for reingjerdet, gamme, njalla, mødregudinnene og det rombeformede solsymbolet i midten.  

Tromma ble beskrevet av etnografen Ernst Manker (1893–1972) i 1950, og har på mange måter likhetstrekk med den norske Folldalstromma.

Tromma ble 4. desember 1688 innlevert på Kungliga Antiquitets Collegium i Stockholm. Den 27. mai 2014 ble den tilbakeført, etter nesten 326 år, og forvaltes nå av Skogs- og samemuséet i Lycksele.

## Trommas historie
Den nest siste eieren var presten Olaus Stephani Graan (d. 1690). Han må ikke forveksles med navnebroren Olaus Stephani Graan (1618–1689). Begge var evangelisk-lutherske prester, begge hadde stillingen kyrkoherde (sogneprest), begge var sentrale i samisk historie og begge levde omtrent samtidig. Eieren av runetromma var imidlertid kyrkoherde i Lycksele församling, mens navnebroren var kyrkoherde i Piteå landsforsamling.

En inskripsjon på trommas ramme lyder «1688 Den 4 Decemb förährat af F. Chr. Gr.»; den ble donert til Kungliga Antiquitets Collegium i Stockholm. Den ene av de to sønnene til Olaus Stephani Graan var Christoffer Graan (f. 1662), men det forklarer likevel ikke bokstaven «F.». Sønnen deltok i en militær kampanje i Grevskapet Holland i De forente Nederlandene i 1688, og hadde mulighet til å levere tromma i Stockholm på sin vei dit. Gjennom en skriftanalyse, fant Ernst Manker det sannsynlig at teksten var skrevet av faren og ikke sønnen. Derfor er det mulig at «F.» står for «far».

Presten Olaus Graan gjemte unna tromma på 1600-tallet da den svenske staten bestemte at alle samer skulle tvinges til å bli kristne, og alle samiske trommer skulle brennes. Den 27. mai 2014 ble den tilbakeført, etter nesten 326 år, og forvaltes nå av Skogs- og samemuséet i Lycksele.

## Referanser




## Litteratur
* 
*
Hollywood, filmens paradis

***Hollywood, filmens paradis*** er en amerikansk stumfilm-komedie fra 1923, regissert av James Cruze.

## Medvirkende
* Hope Drown - Angela Whitaker
* Luke Cosgrave - Joel Whitaker
* George K. Arthur - Lem Lefferts
* Ruby Lafayette - Grandmother Whitaker
* Harris Gordon - Dr. Luke Morrison
* Bess Flowers - Hortense Towers
* Eleanor Lawson - Margaret Whitaker
* King Zany - Horace Pringle

## Referanser


## Eksterne lenker
*
Coins in the Fountain

***Coins in the Fountain*** er en amerikansk film fra 1990, regissert av Tony Wharmby.

## Handling
Sommeren 1990 i Los Angeles ble Leah (spilt av Loni Anderson) nettopp utnevnt til redaktør for et tidsskrift drevet av Nelson Publishing. Den nye jobben hennes begynner så snart hun kommer tilbake sammen med sine to bestevenner Nikki (spilt av Stepfanie Kramer) og Bonnie (spilt av Shanna Reed) fra deres årlige ferie. Nikki er en skilt kvinne som nekter å stole på noen mann på grunn av sin tidligere ektemanns utroskap, og Bonnie er en gift kvinne som elsker ektemannen sin. Men hun misliker alle rutinene som livet hennes har satt henne i. Ettersom Leah nylig er skilt fra Mac Chambers (spilt av John Sanderford) og det er hennes tur til å planlegge ferien deres, og hun velger å reise til Roma.

Leah hadde tidligere tilbrakt to måneder i Roma sommeren 1970, og hadde vært romantisk involvert med en ung italiensk artist ved navn Marcello. Etter å ha fått vite om turen, oppfordrer Mac - i håp om en forsoning med Leah - henne til å besøke Marcello og vil ha tid med henne når hun kommer tilbake. Men etter ankomst til Roma oppdager de tre kvinnene at hotellrommet deres deler bad med en annen amerikaner. Joe er en nylig pensjonert detektiv fra New York City som nylig ble forlatt ved alteret når han skulle gifte seg. Han reiste derfor alene på sin tiltenkte bryllupsreise, ettersom turen hadde blitt forhåndsbetalt før bryllupet deres. Men Nikki og Joe begynner å komme bedre overens, og bestemmer seg til slutt for å spise middag sammen. Bonnie ender opp med en tur-gruppe og møter Alfred (spilt av Anthony Newley) en enkemann som blir interessert i henne.

## Skuespillere
* Loni Anderson som Leah 
* Stepfanie Kramer som Nikki Taylor 
* Shanna Reed som Bonnie 
* Carl Weintraub som Joe Marino
* Stuart Wilson som Marcello 
* David Wilson som Phil 
* Anthony Newley som Alfred 

## Referanser


## Eksterne lenker
*
Cold Dog Soup

***Cold Dog Soup*** er en britisk film fra 1990, regissert av Alan Metter.

## Handling
Michael møter en attraktiv ung kvinne, og de spiser middag sammen med moren hennes. Dessverre dør hunden hennes, og Michael blir nødt til å begrave den. Randy Quaid spiller en sprø drosje-sjåfør som i stedet foreslår å selge den kalde hunden. En eventyrlig kveld begynner.

## Skuespillere
* Randy Quaid som Jack Cloud
* Frank Whaley som Michael Latchmer
* Christine Harnos som Sarah Hughes
* Sheree North som Mrs. Hughes
* Nancy Kwan som Madame Chang
* Dante Basco som en kinesisk gutt
* Peter Pan som en kinesisk kokk
* Pierre Epstein som Marty
* Jeff Chayette som Hershel.
* Allan Trautman som Joseph
* Allen Bloomfield som Irving

## Referanser


## Eksterne lenker
*
Richard Donner

**Richard Donner** (født Richard Donald Schwartzberg; 1930—2021) var en amerikansk filmregissør.

Han slo igjennom som regissør i 1976 med skrekkfilmklassikeren *[[The Omen]]* og fulgte i 1978 opp med *[[Superman (1978)|Superman]]*.

## Referanser


## Eksterne lenker
*
Bryne kitefestival

**Bryne kitefestival** er en uoffisiell festival. Den ble opprettet av en vennegjeng med formål om å samle kitere. I 2023 har den vokst seg så stor at den har rundt 50 deltakere. Den arrangeres to ganger i året, en gang om vinteren på snø, og en gang om sommeren på vann. Vanligvis avholdes den i Hemsedal i Norge og i Hvide Sande i Danmark.
Katie Douglas

**Kathryn Emily Douglas** (født 19. oktober 1998 i Burlington, Ontario) er en kanadisk skuespillerinne. Hun er kjent for rollene sine som Abby i Netflix-serien *[[Ginny & Georgia]]* (2021 – i dag).

## Biografi
Douglas ble født 19. oktober 1998 i Burlington, Ontario og vokste opp med å gå på en offentlig skole. Hun fullførte skolegangen ved Nelson High School og fullførte eksamen.

Douglas begynte å opptre i en alder av seks ved Great Big Theatre Company i Burlington.

## Filmografi

## Referanser


## Eksterne lenker
* 
*
Finn Arve Sørbøe

**Finn Arve Sørbøe** (født 1964) er en norsk skuespiller og programleder. Sørbøe debuterte på Hålogaland teater i 1995, i *[[Charlie og sjokoladefabrikken]]*. Han har vært med *Planetpatruljen* på NRK hvor han er kjent som Tullerud. Han har vært programleder i NRK barne-tv-serien ''Ugler i mosen''. Han spilte flere roller i Arthur Arntzens teateroppsetning *[[Den fordømte nordlending]]*.

Sørbøe er født og oppvokst på Bekkevoll i Tromsø. 

## Referanser


## Eksterne lenker
*
Renard

**Renard** er et fransk navn.

**Renard** kan ha flere betydninger:

## Ingeniørkunst og design
* Renard-rekkene, et system av foretrukne tall delt i intervaller fra 1 til 10, og med 5, 10, 20 eller 40 trinn

## Fiksjonelle figurer og kunst
* Anarkisten Viktor "Renard" Zokas, skurken i James Bond-filmen *[[The World Is Not Enough]]*
* Reven Renard, en rødrev og luringfigur i mange antropomorfistiske fortellinger og dyrefabler i middelalderens Europa, særlig Frankrike
* Sean Renard, karakter fra TV-serien *[[Grimm (TV-serie)|Grimm]]*

## Personer
* Alexandre-Charles Renard (1906-1982), katolsk kardinal og erkebiskop av Lyon
* Alexis Renard, fransk syklist
* Charles Renard, fransk militæringeniør
* Damien Renard, fransk orienteringsløper
* Hervé Renard, fransk fotballtrener og tidligere fotballspiller
* Jacques Renard (1902-1980), fransk offiser
* Lewis Renard Baker, engelsk fotballspiller
* Wendie Renard, fransk fotballspiller
Firemaktsavtalen om Berlin

**Firemaktsavtalen** **om Berlin** ble inngått 3. september 1971 mellom de fire okkupasjonsmaktene i Tyskland etter andre verdenskrig. Avtalen medførte blant annet at Vest-Berlin fikk sterkere tilknytning til Forbundsrepublikken Tyskland (Vest-Tyskland), men ikke at byen ble en fullverdig del av landet.

Avtalen om trådte i kraft etter en seremoni i Berlin 3. juni 1972. Avtalen ble da undertegnet av utenriksministrene Andrei Gromyko, Sovjetunionen, Alec Douglas-Home, Storbritannia, Maurice Schumann, Frankrike og William P. Rogers, USA.

Forhandlingene foregikk fra 26. mars 1970 i bygningen til Det allierte kontrollrådet i Heinrich-von-Kleist-Park i Berlin. De vestlige allierte gikk i forhandlingene inn for at samtlige fire makter skulle ha råderett over hele Berlin, mens Sovjetunionen ville innskrenke dette til å gjelde Vest-Berlin.

Avtalen bekreftet til slutt Vest-Berlins tilhørighet til Forbundsrepublikken Tyskland (Vest-Tyskland). Dette skulle gjelde i så vel økonomiske som samfunnsmessige og rettslige forhold. Sovjetunionen garanterte transittruter fra Vest-Tyskland på vei, vannvei og jernbane. Imidlertid skulle Berlin ennå ikke være noen formell del av Forbundsrepublikken. Det skulle også bli lettere for vestberlinere å besøke Øst-Berlin. Avtalen medførte at Berlin ikke lenger var noen spenningselement i forholdet mellom Østblokken og de vestlige landene.

Vestmaktene hadde tidligere gjort både Moskva- og Warszawa-avtalene avhengig av en senere inngåelse av firemaktsavtalen. Moskvaavtalen gikk mellom Forbundsrepublikken Tyskland og Sovjetunionen om grensene mellom det daværende DDR og Polen (Oder-Neisse-linjen) og den tysk-tyske grense. Warszawaavtalen ble inngått mellom Forbundsrepublikken Tyskland og Polen. Den omfattet også Oder-Neisse-linjen, men dessuten familiegjenforening mellom daværende Vest-Tyskland og Polen. Det kommunistiske Polen hadde på dette tidspunktet stengte grenser.

## Referanser
Tilbakeslag (ratt)

**Tilbakeslag i et ratt** er et fenomen hvor rattet på et kjøretøy får raske bevegelser som et resulat av av hjulene treffer hindringer og ujevnheter i vegbanen. Hvor kraftig tilbakeslaget er avhenger av en rekke faktorer, som kollisionsvinkel, tilstanden på dempere, fjæring og hjulopphenget, kjøretøys hastighet, samt type svingemekanisme og dens mekaniske fordel. Simulatorratt og biler med elektronisk styring har motorer for å simulere tilbakeslag.

Tannstangstyring kan være utsatt for tilbakeslag, ettersom den mekaniske koblingen sender krefter både til og fra hjulene. *Recirculating ball* er en annen type mekanisk styremekanisme som er mye mindre følsom, men mye mer kostbar og har derfor historisk bare blitt brukt på noen få dyre modeller. Tilbakeslag kan dempes ved å montere en styredemper.

Tilbakeslag i rattet er forskjellig fra fenomenene *torque steer* hvor motorkraften utilsiktet påvirker styringen, og *bump steer*/*roll steer* som kan skje ved kjøring i terreng.
Kickback

**Kickback** er et engelsk uttrykk som direkte kan oversettes til «spark tilbake».

**Kickback** kan referere til:

## Mekanisk bevegelse
* Bakslag (forbrenningsmotor), feil med tenning slik at en sylinder tenner før stempelet når toppen, slik at dette stempelet bremser motbevegelsen og gir en sjokkvirkning på motoren og tilbehør
* Rekyl, et støt bakover, fra fransk *recul* (tilbakeslag), for eksempel i et skytevåpen
* Tilbakeslag, en ukontrollert bevegelse i maskin eller (motor)redskap, se for eksempel tilbakeslagsventil
* Tilbakeslag (avløp), tilbakeslag av kloakk eller gråvann hvor for eksempel en kjeller fylles med avløpsvann på grunn av fulle eller tette rør, hvilket kan gi vannskade
* Tilbakeslag (motorsag), en farlig situasjon der sverdet på en motorsag tar tak og hogger nedover og bakover mot operatøren
* Tilbakeslag (ratt), et fenomen hvor rattet på et kjøretøy får raske bevegelser som et resulat av av hjulene treffer hindringer og ujevnheter i vegbanen.

## Økonomi
* Returprovisjon eller returkommisjon, bestikkelse eller uetisk økonomisk godtgjørelse for å ha muliggjort en lønnsom forretning

## Se også
* Cashback
* Kickstarter, et amerikansk firma for folkefinansiering
* Kickstarter (motor), en metode for å starte en motor ved å sparke en pedal
* Tilbakeslag på norsk brukes også i overført betydning om en motreaksjon (engelsk: *backlash*), motbør eller avbrekk i fremgang
* Dødgang, slark eller hysterese kan også som teknisk begrep oversettes til *backlash* på engelsk
Gulating (butikkjede)

**Gulating** er en norsk butikkjede som selger alkoholholdige og alkoholfrie drikkevarer med alkoholprosent under grensen satt av vinmonopolloven, 4,7 volumprosent. Noen av butikkene forhandler og utstyr for hjemmebrygging. Gulating ble etablert i 2011 og har (per januar 2025) butikker i fem norske byer; Bergen, Drammen, Fredrikstad, Kristiansand og Trondheim.

Navnet *Gulating* er en referanse til Gulatingsloven, en middelalderlov som populært er kjent for å kreve at alle Norges bønder skulle brygge øl til jul.

Den første eieren av merkevaren, *Gulating Gruppen*, gikk konkurs i oktober 2022. Konkursboet ble overtatt av Berentsens Brygghus AS og Beerski AS, som deretter videreførte driften.

## Dragur
Under merkevaren **Dragur** har Berentsens Brygghus produsert øl for Gulating på kontrakt.

## Referanser


## Eksterne lenker
*
Lagsport

**Lagsport** eller **lagspill** er alle typer sport eller spill hvor deltakerne er delt inn i lag med to eller flere spillere, hvor lagene normalt konkurrerer mot hverandre om å vinne. Lagmedlemmene skal normalt samarbeide om et best mulig felles resultat, og konkurrerer ikke mot hverandre. For at et lag skal mestre et lagspill er det viktig med samarbeid og at alle spillerne på laget jobber mot det samme målet.

## Eksempler på lagsporter
Eksempler på lagspill er fotball, håndball, volleyball, basketball, curling, amerikansk fotball, håndball, rugby, ishockey

## Referanser
Brook Taylor

**Brook Taylor** (født 18. august 1685, død 29. desember 1731) var en britisk matematiker kjent for blant annet Taylors teorem og taylorrekke.

## Referanser
Nils Arne Sørensen

**Nils Arne Sørensen** (født 1956), er professor, lic.phil. i moderne europeisk historie ved Syddansk Universitet. I 1980–årene ble Sørensen utdannet cand.phil. i historie fra Århus Universitet. Siden 1992 har han vært ansatt ved universitetet i Odense.

## Liv og virke
Til Sørensens forskning og undervisning hører blant annet Storbritannias historie, herunder New Labour, Tony Blair, Gordon Brown og Brexit. Men også første verdenskrig og Danmark under andre verdenskrig 1940-1945 opptar Sørensen. Sørensen underviser også i historiske metoder, blant annet kildekritikk og erindringssteder.

## Bibliografi

### Eneforfatter
* *Den store krig – europæernes første verdenskrig* (3. rev. udgave, 2014)
* *Evighedernes by Rom* (2019)

### Bidrag

* *Konfliktzonen Danmark* (2018)
* *Schleswig as Contested Place* (2013)
* *tidsportrætbogen 1950’erne* (2012)
* *Gads Historieleksikon* (2009)
* *Transnationale historier* (2004)

## Pris
I 2008 mottok Sørensen Research Council for Humanities.

## Referanser


## Eksterne lenker

* «Nils Arne Sørensen», nettside, Syddansk Universitet
Adele Lerche

**Adele Lerche** (1917–2015) var en norsk programleder i NRK Radio, lokalpolitiker (H) og styremedlem i ulike norske foretak. Fra 1976 var hun styreleder for Kommunenes Filmcentral.

## Bakgrunn
Adele Lerche var datter av forretningsmannen og høyrepolitikeren Rolf Stranger og hans første kone. Faren giftet seg på nytt i 1935 med Else Mølbach-Thellefsen, som i 1929 hadde etablert Märthaskolen. Dette var en kombinert syskole og syatelier. Foretaket var inspirert av den svenske Märthaskolen, som hadde startet i Stockholm i 1927, med den svenske prinsesse Märtha som beskytter. I 1929 hadde Märtha blitt kronprinsesse i Norge, og Else Mølbach-Thellefsen hadde vært med på å sy brudekjolen til det kongelige bryllupet.

I 1941 arbeidet Adele Stranger som script på den norske filmkomedien *[[Den farlige leken]]*, som ble regissert av Tancred Ibsen. Filmen hadde premiere i 1942.

Adele Stranger giftet seg med legen Christian Lerche, som var direktør for Statens institutt for folkehelse fra 1957 til 1983.

## NRK
Hun begynte som programsekretær i NRK Radio etter andre verdenskrig  – da som Adele Stranger. Tidlig i 1946 hadde hun faste programposter der hun informerte lytterne om de nyeste filmene som gikk på kino. Hun ble etter hvert landskjent som kanalvert – «hallodame» – i radioen; den gangen fantes det bare én norsk radiokanal. I en bildereportasje i 1952 karakteriserte ukebladet *[[Billedbladet NÅ|Nå]]* arbeidet som kanalvert som å være «stemmen for hele landet en hel dag».

I en periode var Adele Lerche også en av programlederne for *[[Ønskekonserten]].*

## Politiker
I 1971 ble Adele Lerche valgt inn i Oslo bystyre som representant for Høyre.

## Styreverv (utvalg)
### Märthaskolen og La Boutique
Fra 1953 satt Lerche i styret for A/S Märthaskolen, sammen med sine far og stemor samt Else Blich. Märthaskolen har blitt beskrevet som en «syskole for bemidlede unge damer», og stod under kronprinsesse Märthas beskyttelse. Skolen holdt til i Oslo sentrum på toppen av forretningsgården med adressen Karl Johans gate 41/43 – der kjøpesenteret Paleet senere ble etablert. Senere opprettet styret for Märthaskolen også en forretning med damekonfeksjon, kalt «La Boutique», som ble drevet av Adele Lerche og Else Blich.

### Ticketmaster Norge
Adele Lerche var medlem av styret for Ticketmaster Norge fra 1979, da Oslo kommune overtok billettsystemselskapet fra det kommunale Oslo Nye Teater A/S; hun ble oppnevnt på nytt en rekke ganger.

### Kommunenes Filmcentral
Fra 1976 var Adele Lerche styreleder for Kommunenes Filmcentral.

### Den norske opera
På 1980-tallet var Lerche nestformann i styret for Den norske Opera.

## Referanser


## Eksterne lenker
*
Vøringsfoss bru II

**Vøringsfoss bru II** er en veibro over Bjoreio i Eidfjord kommune. Den er en 29 meter lang platebærerbru som ble åpnet i 1978 som erstatning for Vøringsfoss bru, og er del av riksvei 7 over Hardangervidda.

## Se også
* Leiro bru
* Isdøla bru
* Måbødalen
* Dalbergtunnelen
* Vøringsfossen

## Referanser


## Eksterne lenker
* Vøringsfoss bru på Google Street View
Ichirou Mizuki

**Toshio Hayakawa** (早川 俊夫, Hayakawa Toshio, født 7. januar 1948, død 6. desember 2022), bedre kjent under artistnavnet **Ichirou Mizuki** (水木 一郎, Mizuki Ichirō), var en japansk sanger, lyriker, komponist, stemmeskuespiller og skuespiller, best kjent for å ha produsert kjenningsmelodier til anime- og tokusatsu-produksjoner. Over sine 50 aktive år, produserte han over 1200 sanger til japanske filmer, TV-show og videospill. 

## Referanser
Miyamoto Musashi

**Miyamoto Musashi** (宮本 武蔵, født ca. 1584, død 13. juni 1645), også kjent som **Shinmen Takezō**, **Miyamoto Bennosuke** eller **Niten Dōraku** var en japansk rōnin, kjent for å ha deltatt i over 60 sverddueller uten nederlag.

## Referanser
Momoko Kōchi

**Momoko Kōchi** (河内 桃子, Kōchi Momoko) (født 7. mars 1932, død 5. november 1998), født **Momoko Ōkōchi** (大河内 桃子, Ōkōchi Momoko), var en japansk skuespiller innen film, scene og TV. Hun er blant annet kjent for å ha spilt rollen som *Emiko Yamane* i den originale *[[Godzilla (1954)|Godzilla]]* (en rolle hun gjorde igjen i den senere *[[Godzilla vs. Destroyah]]*).

## Referanser


## Eksterne lenker
*
Kazu

**Kazu** eller **KAZU** kan vise til:

* Kazuyoshi Miura, japansk fotballspiller
* Kazu Kibuishi, japansk-amerikansk forfatter og illustratør
* Kazue Ito, japansk softballspiller
* IATA-koden for flyplassen Arrowhead Assault Strip i Arkansas, USA
Oline Fjordbo

**Oline Fjordbo** (født: Oline Marie Sæther, endret navn september 2025) er en norsk samfunnsdebattant, stortingskandidat for Venstre i Oslo og tidligere studentpolitiker. Hun var leder av Norsk studentorganisasjon (NSO) i perioden 2023/2024. 

Hun startet medisinstudiet ved Universitetet i Oslo i 2017. Etter fire år med permisjon returnerte hun høsten 2024 til medisinstudiet.  

## Politisk virke

### Studentparlamentet
Fjordbo var leder av Studentparlamentet ved UiO i perioden 2022/2023. Hun satt to år på fulltid i arbeidsutvalget, først ett år som Studie- og læringsmiljøansvarlig, før hun under sitt andre år var leder. I november 2023 frontet hun saken der Studentparlamentet vedtok at de ville erklære Ola Borten Moe som "persona non grata" på UiO.  

Hun ledet Medisinsk studentutvalg fra 2019 til 2021, og ble igjen valgt til leder for 2024-2026. Fjordbo ble først tilknyttet Liberal liste i Studentparlamentet våren 2025, og ble valgt inn som førstevara for perioden 2025-2026. Tidligere hadde hun aldri hatt tilknytning til en av de politiske listene. 

### Andre verv og tilknytninger
Fjordbo satt ett år som studentrepresentant i NOKUTs styre. I perioden 2024–2025 var hun oppnevnt av Kunnskapsdepartementet som en av studentrepresentantene i Lånekassens klagenemnd. 

Oline Fjordbo ble medlem av partiet Venstre i 2024. Hun ble valgt til 9. plass på Oslo Venstres liste til stortingsvalget høsten 2025. Fjordbo har engasjert seg i debatten om aktiv dødshjelp, og mener spørsmålet krever en nasjonal utredning.  

## Referanser
Sergej Mironov

**Sergej Mikhailovitsj Mironov** (russisk: *Серге́й Миха́йлович Миро́нов*, født 14. februar 1953) er en russisk politiker. Han var leder av Det russiske føderasjonsrådet, overhuset i det russiske parlamentet, fra 2001 til 2011. Han er leder av partiet Rettferdig Russland i parlamentet.

## Referanser
Sundaregionen

**Sundaregionen** refererer til et biogeografisk område (en faunaregion) i Sørøst-Asia, som blant annet omfatter Sundaøyene og fastlandet på Malayahalvøya nordover til det sørlige Thailand. Begrepet, som ikke har en eksakt definisjon, benyttes blant annet også til å beskrive politiske- og zoogeografiske regioner.

Sundaregionen er blant annet kjent for sin rikholdige fauna. Klimaet er typisk tropisk og subtropisk, men i høyereliggende strøk også temperert. Luftfuktigheten er som regel høy.
Kazuyoshi Miura

**Kazuyoshi Miura** (三浦 知良, Miura Kazuyoshi, født 26. februar 1967), ofte bare kalt **Kazu** eller **King Kazu**, er en japansk fotballspiller, som for tiden spiller for U.D. Oliveirense i Segunda Liga (Portugals nest øverste divisjon), utlånt fra Yokohama FC. Han er kjent som den eldste profesjonelle fotballspiller igjennom historien, og den eldste som har skåret mål i en fotballkamp på høyere nivå.

Miura spilte for Japans herrelandslag i fotball i perioden 1990 til 2000, og var den første japaner til å bli kåret til *[[Årets fotballspiller i Asia]]*. 

## Referanser


## Eksterne lenker
*
Storgata (Halden)

**Storgata** (1–15A, 2A–24) er en gate i Halden og en av hovedgatene i sentrum av byen. Den starter ved Kongens brygge like ved Torget, krysser Tista via gangbrua og fortsetter forbi Busterudparken til den ender i Busterudgata. 

## Bygninger i utvalg

## Referanser

 



## Litteratur
* 

## Eksterne lenker
*
Alseis lugonis

**Alseis lugonis** er en art blomsterplanter i Maurefamilien. Planten er endemisk til Ecuador og nordlige Brasil.

## Referanser


## Eksterne lenker
*
Mannargudi taluk

**Mannargudi taluk** er en taluk (administrativt nivå) i Tiruvarur i Tamil Nadu, India. Talukets hovedsete er byen Mannargudi. Ved folketellingen i 2011 hadde Mannargudi taluk 308 380 innbyggere.

## Referanser
Pampusjka

**Pampusjka** () er en liten ukrainsk bolle med gjær som kan være krydret eller søt. Bollen kan bakes i ovn eller stekes som en smultring. Søt pampusjka kan også ha fyll, mens variantene som ikke er søte kan smaksettes med hvitløksaus.

## Etymologi
Det ukrainske ordet *pampukh* kommer via polske  *[[Pampuchy|pampuch]]* (en type melbolle eller dampet smultring) fra tyske *Pfannkuchen* (*pannekake*).

Diminutivsformen *pampusjka* er vanligere å bruke enn grunnformen. Flertallsformen er *pampusjky*.

## Varianter
Gjærdeigen til pampusjka kan lages av hvete-, rug- og bokhvetemel. Tradisjonelt er bollene blitt bakte, men de kan også stekes. Pampusjka som ikke er søt har ikke fyll, men blir vanligvis smakssatt med en hvitløkssaus. Denne formen blir ofte servert til borsj eller jusjka. Søt pampusjka kan fylles med frukt, bær, varenje, povydlo eller valmuefrø, og kan drysses med melis.


Ukrainian Borsch with Pampushky in Zaporizhia.JPG|Ukrainsk borsj servert med hvitløkspampusjka og saloskiver
File:Pampushky.jpg|Stekt pampusjka med kirsebærfyll og melisdryss
File:Pampushky-plain.jpg|Pampusjka uten pynt.


## Historie
Ifølge William Pokhlyobkin viser teknikken man bruker til å lage pampusjka til tysk mattradisjon, og bollene kan ha opphav fra tyske kolonister i Ukraina. Bollene ble utbredt i landet på andre halvdel av 1800-tallet, og fikk status som en tradisjonell ukrainsk rett.

## I kulturen
Siden 2008 har man arrangert en Pampukh-festival i tiden rundt den ortodokse julen (i januar) i Lviv. Under festivalen i 2012 ble det satt en Guinness-rekord der man laget verdens største mosaikk av smultringer.

## Referanser
George Owen Squier

**George Owen Squier** (1865–1934) var en amerikansk soldat, vitenskapsmann og oppfinner, best kjent for å stå bak varemerket muzak.

## Referanser


## Eksterne lenker
*
Antarktisk tannfisk

**Antarktisk tannfisk** (dissostichus mawsoni) er en stor sort eller brun fisk som lever i svært kaldt vann i Sørishavet i nærheten av Antarktis. Fisken kan bli over to meter lang, og veie mer enn 150 kg. Tannfisken er den største fisken i Sørishavet, og er beslektet med patagonisk tannfisk som lever litt nordligere. Den lever av reker og mindre fisk, og blir selv jaktet på av hvaler, spekkhoggere og seler. 

## Referanser
Vasstun bru II

**Vasstun bru II** er en veibru over elva Opo i Ullensvang. Den er en 23 meter lang fagverksbru fra 1892. Opprinnelig gikk riksvei 13 over brua, men etter at den ble erstattet av dagens Vasstun bru brukes den nå som gang- og sykkelvei. Da den ble bygget, erstattet den en trebru som åpnet i 1874. Trebrua var den første brua på stedet. 

## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
* Begge Vasstunbruene på Google StreetView
Emma Brumoen

**Emma Sofie Brumoen** (født 25. september 2004 i Gjøvik) er en norsk bobkjører som deltok i Ungdoms-OL 2020 i St. Moritz.

Hun vokste opp i Gausdal.

Brumoen kom på en 10. plass i de olympiske ungdomslekene under Lausanne 2020 i disiplinen monobob. Senere har hun deltatt i flere internasjonale konkurranser, blant annet på senior world cup nivå. Hun ble historisk, som både den yngste, og første kvinnelige norske bobkjøreren til å delta på et så høyt nivå.

## Referanser


## Eksterne lenker
*
*
Nicolas Bourbaki

**Nicolas Bourbaki** er et kollektivt pseudonym for en gruppe matematikere, hovedsakelig for tidligere medlemmer av École normale supérieure. Gruppen ble etablert i 1934-35, først tiltenkt å utarbeide en skolebok i matematisk analyse, men ble etter hvert et langt større prosjekt; gruppen publiserte en rekke skolebøker innen ren matematikk, kjent som *Éléments de mathématique*. 

Fornavnet er enkelte ganger også skrevet Nicholas.

## Referanser
Lara Croft

**Lara Croft** er en fiktiv karakter og protagonisten i videospillene *[[Tomb Raider]]* og TV-serien Tomb Raider. Hun fremstilles som en intelligent, britisk arkeolog som utforsker gamle gravsteder og ruiner rundt om i verden. 

## Referanser
Perlesukker

**Perlesukker** er et produkt laget av raffinert hvitt sukker. Sukkeret er grovt, hardt, ugjennomsiktig hvit og smelter ikke ved temperaturer vanligvis brukt ved baking. Produktet er som oftest framstilt ved å knuse klosser med hvitt sukker, som så siktes for å samle bruddstykker av en viss diameter.

I Norden blir perlesukker (svensk: *pärlsocker*; finsk: *raesokeri*, «haglsukker») brukt til å dekorere forskjellige bakverk og konfekter, inkludert kaker, småkaker, muffins og boller som skillingsboller. I Tyskland (tysk: *Hagelzucker*, «haglsukker») blir perlesukker tradisjonelt brukt på julesmåkaker og kanelboller. I Belgia, blir sukkeret brukt i Liège-vafler, mens det blir brukt i *sûkerbôle* (frisisk, «sukkerbrød») i Friesland. I Frankrike benyttes det for c''houquettes'', en form for forvellede masser.

## Referanser


## Eksterne lenker
*
Gudfaren (roman)

***Gudfaren*** (originaltittel *The Godfather*) er en kriminalroman av Mario Puzo, opprinnelig utgitt i 1969, og første gang publisert på norsk i 1970. Boken omhandler en fiktiv mafiafamilie i New York, ledet av Vito Corleone, og handlingen spenner fra 1945 til 1955. Romanen var utgangspunktet for filmen *[[Gudfaren]]*, som hadde kinopremiere i 1972.

## Referanser
Og dermed var det ingen

***Og dermed var det ingen*** (originaltittel *Ten Little Niggers*, og tidligere utgitt på norsk under *Ti små negerbarn*) er en mystisk roman av Agatha Christie. Boken ble utgitt første gang i 1939 under tittelen *Ten Little Niggers*, basert på en Minstrel-barnereglen fra 1869 som er en del av romanens plott. I USA er boken utgitt med tittelen *And Then There Were None*, og i Norge  *Og dermed var det ingen*, som viser til de fem siste ordene i reglen.

I romanen er ti personer samlet på en øy, hvor de blir myrdet én etter én, etter mønster fra barnereglen.

Boken er en av tidenes mestsolgte bøker, med antatt salg over 100 millioner eksemplarer. Boken er filmatisert en rekke ganger.

## Referanser
And Then There Were None

***And Then There Were None*** er tittelen som boka *[[Og dermed var det ingen]]* av Agatha Christie er utgitt under i USA. Tittelen kan også vise til:

* ''And Then There Were None'' (1945-film)
* ''Ten Little Indians'' (1965-film)
* ''And Then There Were None'' (1974-film)
* *[[Desyat Negrityat]]*, russisk film fra 1987
* ''Ten Little Indians'' (1989-film)
* *[[Agatha Christie: And Then There Were None]]*, dataspill fra 2005
* ''And Then There Were None'' (TV-serie) fra 2015
De besatte (roman)

***De besatte*** (originaltittel *Бѣсы* – B*esy*) er en roman av Fjodor Dostojevskij, først publisert i tidsskriften *Русский вестник* i 1871–72, og utgitt i bokform i 1873. Boken ble utgitt første gang på norsk i 1946.

## Referanser


## Eksterne lenker
*